CELEX: 32016D1359
Language: fi
Date: 2016-08-08 00:00:00
Title: Komission täytäntöönpanopäätös (EU) 2016/1359, annettu 8 päivänä elokuuta 2016, kiireellisistä toimenpiteistä Epitrix cucumeris (Harris)-, Epitrix similaris (Gentner)-, Epitrix subcrinita (Lec.)- ja Epitrix tuberis (Gentner) -organismien unioniin kulkeutumisen ja siellä leviämisen estämiseksi annetun täytäntöönpanopäätöksen 2012/270/EU muuttamisesta (tiedoksiannettu numerolla C(2016) 5038)

10.8.2016   
            
            
               FI
            
            
               Euroopan unionin virallinen lehti
            
            
               L 215/29
            
         KOMISSION TÄYTÄNTÖÖNPANOPÄÄTÖS (EU) 2016/1359,
   annettu 8 päivänä elokuuta 2016,
   kiireellisistä toimenpiteistä Epitrix cucumeris (Harris)-, Epitrix similaris (Gentner)-, Epitrix subcrinita (Lec.)- ja Epitrix tuberis (Gentner) -organismien unioniin kulkeutumisen ja siellä leviämisen estämiseksi annetun täytäntöönpanopäätöksen 2012/270/EU muuttamisesta
   
      
         (tiedoksiannettu numerolla C(2016) 5038)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan neljännen virkkeen,
   sekä katsoo seuraavaa:
   
               (1)
            
            
               Komission täytäntöönpanopäätöksellä 2012/270/EU (2) vahvistettiin kiireelliset toimenpiteet Epitrix cucumeris-, Epitrix similaris-, Epitrix subcrinita- ja Epitrix tuberis -organismien unioniin kulkeutumisen ja siellä leviämisen estämiseksi; kyseisiä haitallisia organismeja ei ole lueteltu direktiivin 2000/29/EY liitteissä I tai II.
            
         
               (2)
            
            
               Sen jälkeen, kun annettiin täytäntöönpanopäätöksen 2012/270/EU muuttamista koskeva komission täytäntöönpanopäätös 2014/679/EU (3), Espanjan kansallisen vertailulaboratorion virallinen laboratorioraportti, joka perustuu tieteelliseen artikkeliin, jonka on julkaissut Orlova-Bienkowskaja MJ (4), paljasti, että haitallinen organismi, joka oli määritelty Epitrix similaris (Gentner) -organismiksi, oli virheellisesti määritelty sellaiseksi. Sen sijaan se olisi pitänyt määritellä organismiksi Epitrix papa sp. n. Lisäksi, ja Espanjan ja Portugalin toimittamien viimeisimpien tietojen mukaan, organismi, joka aiheuttaa haittaa perunoille joillain alueilla ja joka aiemmin määriteltiin organismiksi Epitrix similaris (Gentner), on nyt määritelty organismiksi Epitrix papa sp. n. Lisäksi on vahvistettu, että organismia Epitrix similaris (Gentner) ei ole koskaan todettu esiintyvän unionin alueella. Sen vuoksi täytäntöönpanopäätöksen 2012/270/EU ei pitäisi enää kattaa organismia Epitrix similaris (Gentner) vaan haitallinen organismi Epitrix papa sp. n.
            
         
               (3)
            
            
               Sen jälkeen, kun annettiin täytäntöönpanopäätöksen 2012/270/EU muuttamista koskeva komission täytäntöönpanopäätös 2014/679/EU, Espanjan ja Portugalin saama kokemus osoittaa, että olisi muodostettava puskurivyöhyke, jonka leveys on vähintään 500 metriä yli saastuneen vyöhykkeen reunan, jotta varmistetaan unionin alueen tehokas suojelu.
            
         
               (4)
            
            
               Sen vuoksi täytäntöönpanopäätöstä 2012/270/EU olisi muutettava.
            
         
               (5)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Täytäntöönpanopäätöksen 2012/270/EU muuttaminen
   Muutetaan täytäntöönpanopäätös 2012/270/EU seuraavasti:
   
               1)
            
            
               Korvataan otsikossa sanat ”Epitrix similaris (Gentner)” sanoilla ”Epitrix papa sp. n.”.
            
         
               2)
            
            
               Korvataan 1 artiklassa sanat ”Epitrix similaris (Gentner)” sanoilla ”Epitrix papa sp. n.”.
            
         
               3)
            
            
               Korvataan liitteessä II olevan 1 jakson 1 kohdan b alakohta seuraavasti:
               
                           ”b)
                        
                        
                           puskurivyöhyke, jonka leveys on vähintään 500 metriä yli saastuneen vyöhykkeen reunan; jos jokin pelto on osittain kyseisen levyisen alueen sisällä, koko pellon on sisällyttävä puskurivyöhykkeeseen.”
                        
                     
         2 artikla
   Osoitus
   Tämä päätös on osoitettu kaikille jäsenvaltioille.
   
      Tehty Brysselissä 8 päivänä elokuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission täytäntöönpanopäätös 2012/270/EU, annettu 16 päivänä toukokuuta 2012, kiireellisistä toimenpiteistä Epitrix cucumeris (Harris)-, Epitrix similaris (Gentner)-, Epitrix subcrinita (Lec.)- ja Epitrix tuberis (Gentner) -organismien unioniin kulkeutumisen ja siellä leviämisen estämiseksi (EYVL L 132, 23.5.2012, s. 18).
   
      (3)  Komission täytäntöönpanopäätös 2014/679/EU, annettu 25 päivänä syyskuuta 2014, täytäntöönpanopäätöksen 2012/270/EU muuttamisesta sen soveltamisajan osalta ja Epitrix cucumeris (Harris)-, Epitrix similaris (Gentner)-, Epitrix subcrinita (Lec.)- ja Epitrix tuberis (Gentner) -organismien unionissa leviämisen estämiseksi rajatuilta alueilta peräisin olevien perunan mukuloiden pakkauslaitoksiin siirtämisen osalta (EUVL L 283, 27.9.2014, s. 61).
   
      (4)  http://www.eje.cz/artkey/eje-201504-0028_epitrix_papa_sp_n_coleoptera_chrysomelidae_galerucinae_alticini_previously_misidentified_as_epitrix_sim.php